Foto: Facebook

JEDAN je građanin na Facebook stranicu Vlade zalijepio sliku flaširane vode "Akvia" porijeklom iz Mađarske.



Puna cijena boce od pola litre vode je, kako piše na računu, 4,50 kuna (studenti plaćaju pola te cijene, ostatak subvencionira država). Međutim, uz to je postavljena slika iste vode, i to pakiranja od litre i pol, koja se u jednom našem trgovačkom lancu prodaje za 3,99 kuna.



Građanin opravdano postavlja pitanje Vladi kako objašnjava pojavu da menze prodaju stranu vodu, kao i visoku punu cijenu proizvoda.



Komentatori su se ispod upita raspisali o događajima u menzama, o tome da se radi o vodi "koja se ne može usporediti ni s jednom našom", ali i o tome kako je netko morao dobro zaraditi na takvom poslu. Fotografija je snimljena u menzi Studentskog doma "Stjepan Radić" (Sava) u Zagrebu.



Vlada nije odgovorila na postavljeno pitanje.